Die peilingdata sou sy adviseurs nie ontgaan het nie, en dit sal interessant wees hoe hy sy steun vir buitelandse sake benut om sy weg terug na die harte van Amerikaanse kiesers te vind. Sy aanval op Sjina tydens ‘n besoek aan Australië, is daarom van belang. Die basis van die wydlopende kritiek op Sjina is dat welvaart sonder vryheid maar net ‘n ander vorm van armoede is. In die fynskrif gaan hy egter verder as om bloot uit die bevrydingsteologie te leen, hy striem Sjina sy skending van menseregte, die dwarsboming van vryhandel, die kunsmatige onderwaardering van die geldeenheid wat kompetisie moeilik maak, die negering van intellektuele eiendom en om sy eie burger huil vryheid te ontneem. Die koerant, Trouw, wat sy inligting uit die Sydney Morning Herald neem, noem dit dreigende taal teenoor die Sjinese owerhede.
Vir Suid-Afrika, wat nouer en nouer betrekkinge met Sjina aanknoop, ook deur die Brics-vennootskap, is dit weer ‘n geval van hom bevind aan die ander kant van die wêreldmening.